
Tämä kirja on kokoelma musiikki- ja tanssilavakulttuuria käsitteleviä tekstejä. Ensimmäinen teksteistä ”Sointu ja Sonora: Kansallisten levymerkkien yhteistyötä 1930-luvulta 1950-luvulle” on julkaistu vuonna 2005 ilmestyneessä Leena Rossin toimittamassa artikkelikokoelmassa Saanko luvan? Iskelmä-Suomen ilmiöitä 1900-luvulla. Kokoelman kustantaja oli Turun yliopiston kulttuurihistorian oppiaineen yhteydessä toiminut tieto- ja tiedekirjallisuuteen keskittynyt kustantamo k&h. Artikkelini perustui kulttuurihistoriaan oppiaineeseen vuonna 2002 tekemääni pro gradu -tutkielmaani Kautta suuren Suomenmaan Sointu soi kun tanssitaan. Turkulainen toimittaja Tapani Maskula oli tehnyt Soinnun julkaisemaa musiikkia tutuksi muun muassa YLE:n Turun radiolle toimittamissaan radio-ohjelmissa ja esitelmissä.


Ensimmäiset Sointu-levymerkillä julkaistut levyt äänitettiin helmikuussa 1938 Turussa ”Brankulla” eli Turun VPK:n talolla. Kuusikymmentä vuotta myöhemmin, syksyllä 1998 ehdin haastatella äänityksiin osallistunutta entistä Turun kaupunginorkesterin viulistia Vilho Roinilaa. Mielenkiintoisessa haastattelussa hän kertoi yksityiskohtia äänityksistä. Levytyksiin osallistuneen viulisti ja kitaristi Pentti Hurmeen kitaransoittoa Roinila luonnehti ”hallelujaa-kompiksi”. Varsinaista arvostusta kitaraa kohtaan tuo määritelmä ei sisältänyt. En tiedä oliko tuo määritelmä myös viittaus Pelastusarmeijan tilaisuuksiin, joissa kitaraa paljon käytettiin. Käytännössä kitara oli pitkään taidemusiikissa väheksytty soitin. Turkulainen Sointu-levymerkki teki tiivistä yhteistyötä ruotsalaisen Sonora-levymerkin kanssa.


Sonoraa koskevaan aineistoon tutustuin, kun olin Ruotsissa opiskelijavaihdossa Lundin yliopistossa. Erityisen antoisia aineistonetsinnässä olivat käynnit silloisen Statens ljud- och bildarkivissa Tukholmassa. Sonoraa koskevaan aineistoon tutustuminen sai minut ymmärtämään, että ilman Sonoraa ei olisi ollut myöskään Sointua.1


Toinen uudelleenjulkaistuista teksteistä, ”Muusikon muotokuva”, käsittelee muusikkona ja panimomestarina toimineen Yrjö Mannersalon toimintaa. Panimomestarina toimiminen muodostui hänelle varsinaiseksi päätyöksi, mutta muusikkous näyttää käyttämieni lähteiden mukaan olleen hänelle intohimo. Yrjö Mannersalo soitti viulua, klarinettia ja tenorisaksofonia. Panimomestarina hän toimi monella paikkakunnalla eri puolilla Suomea. ”Muusikon muotokuva” on aikaisemmin julkaistu Suomen musiikkikirjastoyhdistyksen julkaisusarjassa keväällä 2023 verkkojulkaisuna. Kirjoituksessa käyttämäni lähdeaineisto koostui pääosin Musiikkiarkiston kokoelmiin kuuluvista Yrjö Mannersalon valokuvista, konserttien käsiohjelmista ja hänen kirjoittamistaan julkaisemattomista muisteluista. Merkittäviä lisätietoja sain myös Yrjö Mannersalon pojalta Kari Mannersalolta, joka suhtautui ymmärtäväisesti kirjoitustyöhöni.


Kolmas teksteistä ”Kisakallio” on vuodelta 2024. Kisakallio oli 1950-luvun lopulla rakennettu tanssilava, joka oli toiminnassa 1980-luvun puoliväliin asti. Aikanaan se oli Salon seudulla hyvin suosittu vapaa-ajan viettopaikka. Kisakallion toiminnan loppumisen voi nähdä johtuneen muun muassa television vaikutuksesta ihmisten vapaa-ajan viettotapoihin. Ehdin käydä ottamassa Kisakalliosta muutamia valokuvia ennen sen purkamista 1990-luvun alussa. Tänä päivänä juuri mikään alueella ei enää kerro sen historiasta. Tällaiset rakennetussa ympäristössä tapahtuvat muutokset ovat kiinnostavia. Aivan samalla tavalla, kun esimerkiksi yritys lopettaa toimintansa, sen historiasta kertovia jälkiä tai merkkejä ei välttämättä ole enää myöhemmin löydettävissä. Jäljillä ja merkeillä tarkoitan yritysten logoja tai toimitiloja.


Todennäköisesti toimintansa päättäneen yrityksen logot poistetaan ja liiketilat otetaan joko toiseen käyttöön tai jopa puretaan. ”Muusikon muotokuvassa” esiteltävä panimomestari työskenteli 1940- ja 50-lukujen vaihteessa Salon Oluttehtaassa, jonka toiminta loppui jo 1950-luvulla. Panimon rakennukset entistä varastorakennusta lukuun ottamatta on purettu. Entisen varastorakennuksen lisäksi panimon toiminnasta muistuttaa lähinnä kadun nimi Malturinkatu.

Kuva 1. Ruotsalaisen Sonora-levy-yhtiön mainos. SLBA.








1 Nykyisin Statens ljud- och bildarkiv on Avdelningen för audiovisuella medier vid Kungliga biblioteket.

Tarkastelen tässä artikkelissa kahta kansallista levymerkkiä, suomalaista Sointua ja ruotsalaista Sonoraa, jotka aloittivat toimintansa 1930-luvulla. Sonora perustettiin jo vuonna 1932, kun taas ensimmäiset Sointu-merkillä varustetut levyt julkaistiin vuonna 1938. Kummankin levymerkin julkaisema ohjelmisto on pääpiirteissään sijoitettavissa iskelmämusiikin käsitteen alle. Tuon tutkimuksessani esille millaisissa olosuhteissa ja millaisessa yhteiskunnassa sekä Sointu että Sonora toimivat, ja millaisille yleisöille nämä kaksi levymerkkiä tarjosivat tuotantoaan.2


Kansainvälistä levytuotantoa


Äänilevyjen kysyntä oli koko 1930-luvun ajan ollut kansainvälisen laman vuoksi vähäistä. Vuosikymmenen puolivälin tienoilla taloudellinen tilanne alkoi vähitellen kohentua ja tämä näkyi myös äänilevyjen kysynnän varovaisena kasvuna. Levysoittimia ja äänilevyjä sekä radioita pidettiin 1930-luvulla ylellisyysesineinä, joita ei hankittu hetken mielijohteesta. Lamaa ennen 1920-luvulla vallinneen korkeasuhdanteen aikana monet musiikinystävät olivat hankkineet itselleen edullisia, kevyitä ja pienikokoisia matkagramofoneja, joita saattoi näppärästi kantaa mukanaan. Kun äänilevyjen hinnat laskivat, levyjen kysyntä kasvoi. Kasvu oli niin huomattavaa, että alettiin puhua jopa gramofonikuumeesta, jonka yhtenä osatekijänä oli myös sähköisen äänitystekniikan käyttö äänilevyjen valmistuksessa. Aikaisempi akustinen äänitystekniikka suosi koulutettuja oopperalaulajia, mutta sähköisen äänitystekniikan ansiosta ennen kaikkea tanssittavaksi tarkoitetun populaarimusiikin levytysten määrä kasvoi.3


Yhdysvaltojen, Saksan ja Englannin suuret äänilevy-yhtiöt piirsivät äänilevyteollisuuden suuret linjat. Niiden näkökulmasta sekä Suomen että muiden pohjoismaiden kansalliset markkinat pienine kieliryhmineen muodostivat hyvin suppean toiminta-alueen. Kuitenkin esimerkiksi Columbia levytti maailmansotien välisenä aikana suuren määrän eri vähemmistökielillä laulettuja levyjä. Perimmäinen syy tällaisiin kulttuuritekoihin löytyi Yhdysvaltoihin muuttaneista siirtolaisista, joita pidettiin potentiaalisina levyjen ja levysoittimien ostajina. Näitä pääosin Yhdysvalloissa tehtyjä levytyksiä suunnattiin myös siirtolaisten alkuperäisten kotimaiden markkinoille. Taloudellisen laskusuhdanteen alettua 1920-luvun lopussa marinaalisiksi katsottujen kieliryhmien levytysten määrä väheni huomattavasti.4


Äänilevyteollisuus keskittyi vahvasti jo 1930-luvulla. Käytännössä kaksi monikansallista yhtiötä, EMI ja Deutsche Grammophon, hallitsi koko maailman levymarkkinoita. Niillä oli lukuisia tytäryhtiöitä, joilla oli omia alamerkkejään. Nimellisesti itsenäiset konsernien osat kilpailivat keskenään, mutta omistusrakenteiden vuoksi pystyttiin levytystilaisuuksien kustannuksissa säästämään. Esimerkiksi EMI:n teknikoiden tullessa Helsinkiin levyttämään hoidettiin kerralla useamman levymerkin äänitykset. Levymarkkinoiden keskittyminen tuntui myös siten, että monikansallisten yhtiöiden yhteistyökumppanit joutuivat noudattamaan kansainvälisiä sopimuksia.5


Sen enempää Ruotsissa kuin Suomessakaan ei ollut ennen 1930-lukua omaa äänilevyteollisuutta. Mikäli joku halusi tuottaa äänilevyjä, hänen tuli solmia henkilökohtainen sopimus jonkin ulkomaisen levy-yhtiön kanssa tai turvautua näiden agentteihin. Esimerkiksi Suomessa Fazerin ja Westerlundin musiikkikaupoilla oli sopimukset ulkomaisten levymerkkien kanssa. Levytukku-nimistä yhtiötä edustanut Niilo Saarikko myi sähkötarvikkeita ja toi sen ohella maahan amerikansuomalaisten tekemiä levyjä suoraan Yhdysvalloista. Tämän lisäksi hän teetti omia levyjään monilla eurooppalaisilla pienillä levymerkeillä, kuten latvialaisella Bellacordilla. Osa näistä omakustanteista ilmestyi Columbus-etiketillä. Koska nimi muistutti erehdyttävästi Columbiaa, Saarikko joutui Columbian painostuksesta luopumaan merkistään. Samalla hän vaihtoi edustamansa yhtiön Sähkö O.Y. Columbus Elektr. A.B. nimen Levytukuksi. Nimenmuutos tapahtui vuonna 1936, samalla kun yhtiö sai itselleen Columbia-levyjen edustuksen Suomessa.6


Myös Ruotsissa suurilla kansainvälisillä levymerkeillä, kuten Columbialla, Deutsche Gramophonilla, Gramophonilla ja Odeonilla oli omat edustajansa, jotka tekivät yhteistyötä paikallisten jälleenmyyjien kanssa. Myös tavarataloketjut, kuten EPA, Grand, Resia ja Tempo pyrkivät hyödyntämään äänilevyn mahdollisuuksia. Ulkomaisten yhtiöiden avulla ne alkoivat julkaista omia levymerkkejään ja myivät näitä voiton maksimoimiseksi erilaisissa halpasarjoissa.7

Kuva 3. Tauno Honkarannan kokoelmat.





Mitä Sonora edellä, sitä Sointu perässä


Ruotsalaisen Sonora-levymerkin toiminta alkoi vuonna 1932, kun liikemies Erik Ljungberg sijoitti rahojaan äänilevytuotantoon. Pääoma hanketta varten tuli hänen omalta yritykseltään, Ljungbergs Fastighets AB:ltä. Aluksi toiminta koostui pääasiassa ulkomailla tehtyjen äänitysten julkaisemisesta, mutta jo keväällä 1933 tehtiin ensimmäiset omat äänitykset Radiotjänstin studioilla. Sen jälkeen äänityspaikkoina käytettiin konserttitalon pientä salia, elokuvateatteri Gnistania sekä Nalenia (Nationalpalatset), joka oli myöhemmin 1940- ja 1950-luvuilla jazzin ystävien suosima huvittelupaikka. Kahden ensimmäisen toimintavuoden aikana äänitysten teknisestä puolesta vastasivat Radiotjänstin teknikot ja sen jälkeen Sonoran omat teknikot.8


Varsin nopeasti, vain muutamassa vuodessa, Sonoran toiminta vakiinnutti asemansa Ruotsissa. Tähän vaikutti muun muassa se, että Sonoran äänityspäällikkö Helge Roundquist sai kiinnitettyä esiintyjäkaartiinsa suositun radioesiintyjän ja levylaulajan Sven-Olof Sandbergin, joka käytti myös nimimerkkiä SOS. Äänilevyjen valmistamisen lisäksi Sonora kustansi nuotteja vuodesta 1935 lähtien ja tuotti elokuvia vuodesta 1939 lähtien. Yhtiöön kuului myös rinnakkaislevymerkki Sonata, jolla julkaistiin pääasiassa hengellistä ja klassista musiikkia.9


Sonora teki yhteistyötä eri yhtiöiden kanssa sekä kotimaassa että muissa pohjoismaissa. Ruotsalaisia yhteistyökumppaneita olivat muun muassa Cameoja Teco-levymerkkejä julkaissut Turitz & Co sekä jazzlevytyksiä julkaissut pienmerkki Evergreen.


(Englund 1967–72) Heinäkuussa vuonan 1935 Sonora aloitti norjalaisille markkinoille suunnattujen levyjen äänitykset. Näitä levyjä mainostettiin muun muassa seuraavin iskulausein: ”Den billige platten” ja ”Den norske platten”. Sonoran ja Telefunkenin levyillä oli Norjassa sama myyntiedustaja. Todennäköisesti tämän vuoksi monia Sonoran levytyksiä julkaistiin Norjassa sekä Sonoran että Telefunkenin etiketeillä. Norjan markkinoille suunnattujen Sonora-levyjen valmistus jatkui vuoden 1937 maaliskuuhun asti.10 Vuosina 19421958 Sonora teki yhteistyötä myös tanskalaisen Tonon kanssa julkaisemalla tanskalaista konserttimusiikkia. Näitä levyjä myytiin pääasiassa ruotsalaiselle yleisölle.11


Sonora aloitti yhteistyön myös suomalaisten kanssa. Vuosina 1936 ja 1937 taiteilija Usko Hurmerinnan johtaman orkesterin säestyksellä äänitettiin Sonoran käyttämillä studioilla suomenkielisiä levyjä, jotka julkaistiin Sonoran merkillä. Taloudellisen vastuun levytyshankkeessa kantoi turkulainen Fredrik Seeger, joka omisti tukku- ja vähittäisliikkeen Oy Saaristokauppa – Skärgårdsaffär Ab:n. Sen enempää Sonoran Ljungberg kuin Seegerkään eivät olleet musiikin ammattilaisia, vaan kumpikin tarvitsi onnistuakseen osaajia, jotka kykenivät tarvittaessa itse säveltämään ja sovittamaan materiaalia levytyksiä varten. Tämän lisäksi tarvittiin tietysti teknistä henkilökuntaa hoitamaan äänityksiä ja varsinaisten äänilevyjen valmistusta. Ilmeisesti Seegerin Sonoran kanssa yhteistyössä tuottamilla levyillä riitti kysyntää, koska Usko Hurmerinta sai johtaa levytystilaisuutta vuoden 1938 helmikuussa Turun VPK:n talolla. Orkesterina toimi lähinnä turkulaisravintoloissa soittaneista muusikoista koottu tilapäiskokoonpano. Tämän levytystilaisuuden tulokset julkaistiin myöhemmin Sointu-levymerkillä.12

Ennen vinyylilevyä käytettyjen sellakkalevyjen äänitystekniikka asetti suuria vaatimuksia levyttäville muusikoille. Näiden oli kyettävä soittamaan vaikeitakin kappaleita ilman harjoittelua. Säveltäjä Tauno Marttinen, jonka varsinaiseksi elämäntyöksi tuli konserttimusiikki, teki uransa alkuaikoina jonkin verran populaarimusiikkia ja osallistui myös levytyksiin orkesterien johtajana. Marttisen mukaan levytyksiin pyrittiin ottamaan nimenomaan sellaisia muusikoita, jotka pystyivät soittamaan prima vista.13


Äänityksissä käytettiin pyöreitä vahakakkuja, joille kaivertuivat äänenvärähtelyjä kuvaavat urat. Vahakakun urat kopioitiin galvanoimattomalle metallille. Tästä matriisimuotista voitiin ottaa useita levykopioita. Vahalle tehtyjen äänitysten ongelmana oli, että epäonnistuneita kohtia ei voitu ottaa uusiksi. Äänityksen oli siis onnistuttava kerralla. Varsinaiset levyt valmistettiin kuumennetusta sellakkamassasta, joka puristettiin lopulliseen muotoonsa matriisimuottien välissä.14 A. Aimon eli Aimo Anderssonin esittämä kappale ”Kaunis on luoksesi kaipuu”, joka julkaistiin 1930-lvun lopussa, on hyvä esimerkki siitä, että kaikki ei menekään ihan suunnitelmien mukaan. Alkuperäisen tekstin mukaan kappaleessa olisi pitänyt laulaa: ”Muistosi on mulle kallis, muuta kun jäljell´ ei oo”. Levylle tallentui kuitenkin tämä tulkinta: ”Muistosi on mulle kallis, mutta kun jäljet ei oo”, eikä virhettä voitu enää korjata.15


Sonoralla oli useita levysarjoja. Sen pääsarjassa 2000/3000 julkaistiin vuoden 1932 joulukuusta vuoden 1940 joulukuuhun musiikkityyleiltään hyvin vaihtelevia kappaleita. Mukaan mahtui niin foxtrottia, polkkaa, tangoa kuin valssiakin. 1930-luvun loppupuolella yhtiö alkoi julkaista yhä enemmän myös angloamerikkalaista swingiä, ja sille perustettiin oma sarjansa. 1940-luvun alussa Sonoran pääsarjaksi vaihdettiin 7000-sarja, jossa jatkettiin entisen pääsarjan kaltaisen aineiston julkaisemista ja 2000/3000-sarjasta tuli ns. halpasarja, jossa julkaistiin edelleen jonkin verran swinglevyjä. Soinnun toiminta oli koko ajan huomattavasti suppeampaa ja se tuotti vähemmän levyjä, eikä sillä ollut erityisiä sarjoja eri musiikkityyleille. Kokonaisuudessa Sointu-merkillä julkaistu musiikki kuitenkin oli hyvin samantyyppistä kuin Sonoran.16


Soinnun ja Sonoran mainosretoriikkaa


Levyjä ostanutta yleisöä saattoivat yhtäläisyydet Soinnun ja Sonoran tuotemerkkien välillä ihmetyttää. Kummankin levymerkin nimi oli painettu etiketteihin samanlaisella kirjasintyypillä. Kummankin etiketissä oli kolmio. Soinnulla tosin kolmion ympärille hahmoteltu kuva Turun linnasta, joka ilmaisi levymerkin kotipaikan. Soinnun mainoksissa ei varsinaisesti korostettu levymerkin turkulaisuutta, vaan sen korostettiin olevan koko kansan äänilevy.17


Jo Sonoran perustamisesta lähtien sen mainoksissa vedottiin kotimaisen teollisuuden jatkumisen ja työllisyyden säilymisen puolesta:


OBS! Sonora är det enda grammofonbolag, som tillverkar skivor i Sverige helt från upptagning å vax till färdiga skiva. Det är en helt ny industri för Sverige, som giver många arbete. Det bör därför vara en hederssak att uteslutande spela Sonora, särskilt som priset å Sonora är mindre än hälften av det pris till vilket den utländska grammofontrusten saluför sina skivor i Sverige.18


Soinnun mainoslauseet olivat melkein suoria käännöksiä Sonoran sanavalinnoista.


Yhä enemmän ovat kotimaassa valmistettavat SOINTU-levyt saaneet yleisön suosion osakseen, eikä ihmekään, sillä tähän asti ovat kaikki suomeksikin lauletut levyt tehty ulkolaisissa tehtaissa, jolloin kotimaassamme kipeästi tarvittavaa rahaa on vuosikaudet virrannut vieraitten suuryhtymäin trustin taskuun. -Koska ennenkaikkea katsomme arvoisan yleisön etua, pidämme SOINTU-levyjen hinnan niin alhaisena kuin 20 mk kpl. vaikka m.m. joudumme maksamaan levymassasta tullia kymmeniätuhansia vuodessa, kun samanaikaisesti sallitaan edelleen ulkolaisten tehtaitten tuoda levyjään maahamme tullivapaasti. -Täysin kotimaiset SOINTU-levyt tarjoavat aina parasta alallaan!19


Ulkomaisten levy-yhtiöiden muodostama trusti edusti jotain pahaa ja uhkaavaa Soinnun ja Sonoran mainoksissa, jotka korostivat tuotteiden kotimaisuutta. Trustiin kuuluvien levymerkkien edustajat joutuivat noudattamaan sopimuksia, jotka määrittelivät muun muassa levyjen hintatason. Heidän näkökulmastaan Soinnun ja Sonoran kaltaisten pikkumerkkien halvemmat hinnat haittasivat levymyyntiä siinä määrin, että trustiin kuuluneet merkit julistivat sekä Soinnun että Sonoran levyt boikottiin. Mikäli levyliikkeet olisivat ottaneet myyntiin boikotoituja Sointu- tai Sonora-levyjä, niin trustiin kuuluneet levymerkit eivät olisi enää antaneet niille levyjään myytäväksi. Boikotit eivät kuitenkaan tehonneet sen enempää Ruotsissa kuin Suomessakaan toivotulla tavalla, joten trusti luopui niistä lopulta.20


OEBPS/images/7_1.jpg





OEBPS/nav.xhtml




		Sisällysluettelo



		Johdanto



		Sointu ja Sonora: Kansallisten levymerkkien yhteistyötä 1930-luvulta 1950-luvulle

		Kansainvälistä levytuotantoa



		Mitä Sonora edellä, sitä Sointu perässä



		Soinnun ja Sonoran mainosretoriikkaa



		Sota-ajan sävelet kansaa yhdistämässä



		Sodan jälkeen soivat uudet sävelet



		Lähteet









		Muusikon muotokuva

		Johdanto



		Nuoruusvuodet



		Uusia vaikutteita radiosta ja äänilevyiltä



		Kevyen musiikin opetusta Dallapé-opistossa



		Sotavuodet



		Sodan jälkeen



		Berliini



		Panimoteollisuuden palveluksessa



		Lopuksi



		Yrjö Mannersalon toimipaikat panimoteollisuudessa









		Porträtt av en musiker



		Porträt eines Musikers

		Lähteet

		Kirjallisuus



		Arkistolähteet ja valokuvat



		Pienpainatteet, sanoma ja aikakauslehdet



		Tiedonannot



		Internet-lähteet















		Kisakallio

		Lähteet









		Hakemisto



		Valmistusmerkinnät









Page List





		5



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		112



		113



		114



		115



		116



		117



		118



		119



		120



		121



		122



		124



		125



		126



		127



		128



		129



		130



		131



		132



		133



		134



		135



		136



		137



		138



		4











OEBPS/images/cover.jpg
Jaakko Lind

SITHEN LOPPUI SATUMAA






OEBPS/images/19_1.jpg





OEBPS/images/16_1.jpg
S-tu
Miks' syntynyt oon
Valssi (S. Haverinen)
1dul. Topi Aaltonen
Sointu-orkedterd

211






OEBPS/images/15_1.jpg





OEBPS/images/11_1.jpg





OEBPS/images/10_1.jpg
?

Sveriges fornidmsta

Dragspels-
orkestrar

pé

den helsvenska skivan





